Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLIV. törvény
Paragraph Index: 96

3. Cikk (A Megállapodás egyes rendelkezéseinek alkalmazása a nem Szerződő Felek területén bejegyzett járművekkel végzett közúti fuvarozásra) Az AETR Megállapodás 3. Cikk 2. bekezdése az alábbiakban foglaltak szerint módosul: „2. (a) Azonban olyan Államban bejegyzett jármű esetén, amely nem szerződő fele a jelen Megállapodásnak, bármelyik Szerződő Fél szabadon eldöntheti, hogy a jelen Megállapodás melléklete szerinti menetíró készülék (tachográf) alkalmazása helyett csupán a személyzet minden tagja által kézzel kitöltött napi adatrögzítő lapok vezetését követelje meg, az első Szerződő Fél területére történő belépés pillanatától kezdődő időszakra vonatkozóan. (b) E célból, a személyzet minden tagjának fel kell vezetnie az adatrögzítő lapjára a szakmai tevékenységeire és pihenő-időszakaira vonatkozó információkat, a megfelelő grafikai jeleket használva, a jelen Megállapodás Mellékletének 12. Cikkében foglaltak szerint.”

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes